Úradný vestník L 029 , 08/01/1997 S. 0056 - 0058



Rozhodnutie Komisie z 8. januára 1997 týkajúce sa opatrení, ktoré sú potrebné na uplatňovanie pravidiel certifikácie týkajúce sa určitých živočíšnych produktov (Text s významom pre EHP) (97/94/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/118/EHS zo 17. decembra 1992 stanovujúcu požiadavky na zdravie zvierat a zdravie ľudí upravujúce obchodovanie v spoločenstve a dovozy produktov do spoločenstva, ktoré nepodliehajú uvedeným požiadavkám stanoveným v osobitných pravidlách spoločenstva ustanovených v prílohe A ods. 1 k smernici 89/662/EHS a čo sa týka patogénov, k smernici 90/425/EHS [1], naposledy zmenenú a doplnenú rozhodnutím Komisie 96/405/ES [2], najmä na jej článok 10 ods. 2 písm. c), so zreteľom na smernicu Rady 92/46/EHS [3] zo 16. júna 1992, ktorá stanovuje hygienické pravidlá na výrobu a umiestňovanie na trh surového mlieka, tepelne ošetreného mlieka a mliečnych výrobkov, naposledy zmenenú a doplnenú smernicou 96/23/ES [4], najmä na jej článok 36, so zreteľom na smernicu Rady 71/118//EHS [5] z 15. februára 1971 o hygienických otázkach ovplyvňujúcich výrobu a umiestňovanie na trhu čerstvého mäsa z hydiny, naposledy zmenenú a doplnenú smernicou 96/23/ES, najmä na jej článok 14B ods. 1 písm. c), so zreteľom na smernicu Rady 89/437/EHS [6] z 20. júna 1989 o hygienických a zdravotných otázkach ovplyvňujúcich výrobu a umiestňovanie na trhu vaječných produktov, naposledy zmenenú a doplnenú smernicou 96/23/EHS, najmä na jej článok 11 ods. 4, so zreteľom na smernicu Rady 94/65/ES [7] zo 14. decembra 1994 stanovujúcu požiadavky na výrobu a umiestňovanie mletého mäsa a polotovarov z mäsa na trh a najmä jej článok 13 oddiel I a B ods. 1 písm. c), keďže rozhodnutia Komisie 94/309/ES [8], 94/446/ES [9] a 94/344/ES [10], naposledy zmenené a doplnené rozhodnutím 96/106/ES [11], stanovujúce podmienky pre zdravie zvierat a veterinárnu certifikáciu pre dovoz z tretích krajín určitých krmív pre spoločenské zvieratá a určitých jedlých produktov pre spoločenské zvieratá bez činidiel, obsahujúcich materiál s nízkym rizikom, kosti a produkty z kostí, rohy a produkty z rohov a kopytá a produkty z kopýt, okrem múčky z nich na ďalšie spracovanie, neurčené na ľudskú spotrebu alebo na spotrebu zvieratám a spracovaný živočíšny proteín, vrátane produktov obsahujúcich tento proteín, určených na spotrebu pre zvieratá; keďže rozhodnutie 96/106/ES zmenilo a doplnilo tieto rozhodnutia stanovujúc ich uplatňovanie od 1. januára 1997; keďže článok 13 ods. 1 prvá zarážka smernice 92/46/EHS stanovuje, že zvieratá na farmách sú podrobené pravidelnej veterinárnej kontrole s cieľom overiť súlad s ustanoveniami prílohy A kapitoly I; keďže rozhodnutie Komisie 95/343/ES [12], naposledy zmenené a doplnené rozhodnutím 96/106/ES, ktoré stanovuje podmienky pre zdravie zvierat a veterinárnu certifikáciu pre dovoz mlieka a mliečnych výrobkov určeného na ľudskú spotrebu sa uplatňuje od 1. januára 1997; keďže toto rozhodnutie sa musí upraviť, aby bolo v súlade so smernicou 92/46/EHS; keďže rozhodnutia Komisie 96/712/ES [13], 97/38/ES [14], 97/41/ES [15] a 97/29/ES [16] stanovujú vzory zdravotného vyhlásenia a zdravotné značky na dovoz čerstvého mäsa z hydiny z tretích krajín, zvláštne zdravotné požiadavky pre dovoz produktov z vajec na ľudskú spotrebu, hygienické podmienky a zdravotný certifikát na dovoz mäsových produktov získaných z mäsa z hydiny, z mäsa z chovanej zveri, z mäsa z voľne žijúcej zveri a králičieho mäsa z tretích krajín, hygienické podmienky a zdravotný certifikát pri dovoze mletého mäsa a mäsových polotovarov z tretích krajín; keďže dátum uplatňovania týchto rozhodnutí je 1. január 1997; keďže rozhodnutie Komisie 96/449/ES [17] stanovuje nové pravidlá týkajúce sa schvaľovania alternatívnych systémov tepelného ošetrenia na spracovanie živočíšneho odpadu s cieľom inaktivovať pôvodcov spongiformných encephalopatií v rámci spoločenstva; keďže tieto ustanovenia nadobúdajú účinnosť 1. apríla 1997; keďže zavedenie týchto pravidiel bude zahŕňať zmeny a doplnky k systému dovozu z tretích krajín od tohto dátumu; keďže, aby sa zabránilo zbytočnému prerušeniu, je preto náležité umožniť, aby súčasný systém pokračoval do tohto dátumu; keďže certifikáty uvedené v prílohách týchto rozhodnutí nadobúdajú účinnosť 1. januára 1997; keďže z dôvodu administratívnych ťažkostí sa zdá, že určité obchodné toky nebudú možno schopné prispôsobiť sa včas zosúladenému systému; keďže však nie je náležité ďalej oneskoriť uplatňovanie certifikátov; keďže preto, aby sa umožnilo obdobie úprav, je náležité umožniť pre oba systémy, aby platili počas krátkeho prechodného obdobia; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty môžu povoliť dovoz do spoločenstva produktov, na ktoré sa vzťahujú certifikáty stanovené v rozhodnutiach uvedených v prílohe na základe certifikátov stanovených vnútroštátnymi pravidlami platnými 31. decembra 1996 na obmedzené obdobie. Článok 2 Obdobie uvedené v článku 1 uplynie 1. apríla 1997 pre produkty, na ktoré sa vzťahujú certifikáty stanovené v rozhodnutí uvedenom v prílohe. Článok 3 Toto rozhodnutie je adresované členským štátom. V Bruseli 8. januára 1997 Za Komisiu Franz FISCHLER člen Komisie [1] Ú. v. ES L 62, 15.3.1993, s. 49. [2] Ú. v. ES L 165, 4.7.1996, s. 40. [3] Ú. v. ES L 268, 14.9.1992, s. 1. [4] Ú. v. ES L 125, 23.5.1996, s. 10. [5] Ú. v. ES L 55, 8.3.1971, s. 23. [6] Ú. v. ES L 212, 2.7.1989, s. 87. [7] Ú. v. ES L 368, 31.12.1994, s. 10. [8] Ú. v. ES L 137, 1.6.1994, s. 62. [9] Ú. v. ES L 183, 19.7.1994, s. 46. [10] Ú. v. ES L 154, 21.6.1994, s. 45. [11] Ú. v. ES L 24, 31.1.1996, s. 34. [12] Ú. v. ES L 200, 24.8.1995, s. 52. [13] Ú. v. ES L 326, 17.12.1996, s. 67. [14] Ú. v. ES L 14, 17.1.1997, s. 61. [15] Ú. v. ES L 17, 21.1.1997, s. 34. [16] Ú. v. ES L 12, 15.1.1997, s. 33. [17] Ú. v. ES L 184, 24.7.1996, s. 43. -------------------------------------------------- PRÍLOHA Rozhodnutie Komisie 95/343/ES z 27. júla 1995 upravujúce vzory hygienického certifikátu pre dovoz tepelne ošetreného mlieka, mliečnych výrobkov a surového mlieka na ľudskú spotrebu z tretích krajín, určeného na prijatie v zbernom stredisku, štandardizačnom stredisku, prevádzkárni na ošetrenie alebo prevádzkárňach určených na spracovanie Rozhodnutie Komisie 96/712/ES z 28. novembra 1996 stanovujúce vzory zdravotného vyhlásenia a zdravotných značiek na dovoz čerstvého mäsa z hydiny z tretích krajín Rozhodnutie Komisie 97/38/ES z 18. decembra 1996 stanovujúce osobitné hygienické požiadavky pre dovoz produktov z vajec na ľudskú spotrebu Rozhodnutie Komisie 97/41/ES z 18. decembra 1996 stanovujúce hygienické podmienky a zdravotný certifikát pre dovoz mäsových produktov získaných z mäsa z hydiny, z mäsa z chovanej zveri, z mäsa z voľne žijúcej zveri a králičieho mäsa z tretích krajín Rozhodnutie Komisie 97/29/ES zo 17. decembra 1996 stanovujúce hygienické podmienky a zdravotný certifikát pre dovoz mletého mäsa a mäsových polotovarov z tretích krajín Rozhodnutie Komisie 94/309/ES z 27. apríla 1994 stanovujúce veterinárne požiadavky a veterinárnu certifikáciu pre dovoz určitých krmív pre spoločenské zvieratá a určitých jedlých produktov bez činidiel pre spoločenské zvieratá z tretích krajín obsahujúce živočíšne materiály s nízkym rizikom Rozhodnutie Komisie 94/344/ES z 27. apríla 1994 stanovujúce veterinárne požiadavky a veterinárnu certifikáciu pre dovoz spracovaného živočíšneho proteínu, vrátane produktov obsahujúcich tento proteín určených na spotrebu pre zvieratá z tretích krajín Rozhodnutie Komisie 94/446/ES zo 14. júna 1994 stanovujúce požiadavky na dovoz kostí a produktov z kostí, rohov a produktov z rohov, kopýt a produktov z kopýt z tretích krajín okrem múčok z nich na ďalšie spracovanie, neurčené na spotrebu pre ľudí alebo zvieratá --------------------------------------------------